CELEX: C2004/094/141
Language: fi
Date: 2004-04-17 00:00:00
Title: Emmanuel Michan 6.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/52
            
         Emmanuel Michan 6.2.2004 Euroopan yhteisöjen komissiota vastaan nostama kanne
   (Asia T-50/04)
   (2004/C 94/141)
   Oikeudenkäyntikieli: ranska
   Emmanuel Micha, kotipaikka Roeser (Luxemburg), on nostanut 6.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastian Orlandi, Albert Coolen, Jean-Noël Louis ja Etienne Marchal, ja prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 4.4.2003 tehdyn päätöksen, jolla vahvistetaan kantajan lopullinen arviointikertomus 1.7.1999 ja 30.6.2001 väliseltä ajalta,
            
         
               —
            
            
               velvoittaa vastaajan maksamaan kantajalle vahingonkorvauksena symbolisen yhden euron summan siitä vahingosta, joka on aiheutunut hänelle hänen arviointikertomuksensa laatimisesta myöhässä ja hänen urakehityksensä viivästymisestä,
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevassa asiassa kantaja riitauttaa vuosia 1999—2001 koskevan arviointikertomuksensa.
   Väitteidensä tueksi hän esittää seuraavaa:
   
               —
            
            
               Yleisten arvioiden ja analyyttisten arvioiden välillä on ilmeinen arviointi- ja johdonmukaisuusvirhe, koska arvioija ei ole ottanut huomioon kantajan palkkaluokan mukaisia puitteita. Tältä osin kantaja täsmentää, että hänen suorittamansa tehtävät kuuluvat hänen palkkaluokkaansa ylemmän palkkaluokan tehtäviin,
            
         
               —
            
            
               perusteluvelvollisuutta on loukattu,
            
         
               —
            
            
               on loukattu velvollisuutta laatia arviointikertomus kohtuullisessa määräajassa, mikä oli viivästyttänyt kantajan urakehitystä.